เขาลงเล่นทีมชาตินัดแรกเมื่อวันที่ 28 มีนาคม ค.ศ. 2015 ในการแข่งขันฟุตบอลชิงแชมป์แห่งชาติยุโรป 2016 รอบคัดเลือก ในนัดที่พบกับไซปรัส โดยเป็นตัวสำรองลงมาแทนที่คริสตีย็อง แบนเตเก ในนาทีที่ 77 เขายิงประตูจากนอกกรอบเขตโทษโดยใช้เวลาเพียงสามนาที ช่วยให้เบลเยียมเปิดบ้านชนะไปได้ 5–0 เขาได้แข่งขันรอบสุดท้ายที่ประเทศฝรั่งเศส และได้ลงเล่นในรอบ 16 ทีมสุดท้าย นัดที่พบกับฮังการีที่ตูลูซในวันที่ 26 มิถุนายน เขาได้ประตูจากการจ่ายบอลของเอแดน อาซาร์ ช่วยให้เบลเยียมเอาชนะไปได้ 4–0